TABDI KÖZSÉG POLGÁRMESTERE

**M E G H Í V Ó**

Tabdi Község Képviselőtestülete

***2019. március 26-án (kedden)***

***du. 17,00 órakor***

tartandó testületi ülésre tisztelettel meghívom.

A testületi ülés helye: Tabdi Közös Önkormányzati hivatal tanácskozóterme

N A P I R E N D:

1. Beszámoló a közművelődési és könyvtári feladatok ellátásáról, a 2018. évi közművelődési munkaterv végrehajtásáról.

Előadó: Picard Tünde művelődésszervező

1. Kiskunhalasi Katasztrófavédelmi Kirendeltség 2018. évi beszámolója

Előadó: Babud Jenő tű. ezredes

1. Az óvodai beiratkozás idejének és az óvodai felvételi körzet meghatározása

Előadó: Fábián Sándor polgármester

1. Óvodai létszám engedélyezése

Előadó: Fábián Sándor polgármester

1. Kérdések, bejelentések, interpellációk

Kérem az ülésen szíves megjelenését.

T a b d i, 2019. március 22.

Fábián Sándor

polgármester

Tabdi Községi Önkormányzat

Művelődésszervező

ELŐTERJESZTÉS

(a Képviselőtestület 2019. márciusi 26-i ülésére)

**Tárgy:** Beszámoló a közművelődési és könyvtári feladatok ellátásáról, a 2018. évi közművelődési munkaterv végrehajtásáról

Tisztelt Képviselőtestület!

A Tabdi Faluház az önkormányzat közművelődésének helyi feladatairól szóló 1/2019.(I.24.) Kt. sz. rendelet szerint szervezi a közművelődési tevékenységét.

Az elmúlt évben elfogadott munkaterv a 7/2001.(VIII.1.)Kt. rendelet alapján készült, és a Faluház igyekezett a képviselőtestület által elfogadott munkatervének eleget tenni.

Ebben az évben is fontosnak tartottuk a civil szervezetekkel, klubokkal tartott kapcsolat szorosabbá tételét s a társadalmi munkában aktív magánszemélyek bevonását a község nagyobb rendezvényeibe. Ennek köszönhetően a különböző programjainkon és rendezvényeinken egyre többen vettek részt, nem csak, mint nézők, hanem mint szervezők és szereplők is**.** A beszámoló tartalmazza a megvalósított és *a tervezetbe nem vett programokat is, amire a lakosságnak időközben igénye lett, ezeket dőlt betűvel jeleztem.* A könyvtári programok szintén betekintést engednek a könyvtár mozgalmas munkájába, egyre több kézműves napot tartottunk ebben az évben.

Kérem a Tisztelt Képviselőtestületet, hogy a Faluház 2018-as évi munkájáról szóló alábbi beszámolót fogadja el.

*Az iskolarendszeren kívüli öntevékeny, önképző, szakképző tanfolyamok, az életminőséget és életesélyt javító tanulási lehetőségek szervezése:*

|  |  |  |
| --- | --- | --- |
| *Program*  *megnevezése* | *Tervezett időpont* | *Résztvevők tervezett létszáma* |
| *SZAKKÖRÖK, FOGLALKOZÁSOK* |  |  |
| Felnőtt színjátszó szakkör | Heti 3 óra | 13 fő/alkalom |
| **12 éve működik a szakkör, egyre nagyobb sikerrel. Ebben az évben a Székesfehérvári Amatőr Színjátszó Versenyén különdíjat kaptak legújabb darabjuk A szekrény című vígjátékra. Vérvölgy testvértelepülésünk pedig arany minősítésbe részesítette a csapatot.** | **Heti 3 óra** | **13 fő/ alkalom** |
| Asztalitenisz szakkör | Heti 4-6 óra | 6-12 fő/alkalom |
| **A szakkör tagjai, a rendszeres sportoláson kívül, községünkben és a szomszéd községekben is versenyeket szerveznek. Jó kapcsolatot ápolnak Csengőddel.** | **Heti 6 óra** | **6-12 fő** |
| Jóga | Heti 1 óra | 10 fő/alkalom |
| **Sajnos a csoport tagjainak száma csökkent és új tagokkal nem növekszik.** | **Heti 1óra** | **4-6 fő** |

*A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása keretében:*

|  |  |  |
| --- | --- | --- |
| *Program*  *megnevezése* | *Tervezett időpont* | *Résztvevők tervezett létszáma* |
| Szüreti termények kiállítása | Szeptember 29. | 30 fő |
| **Lengyel Pálné vezetésével újabb szép kiállítást láthattunk.** |  | **50 fő** |
| Vas Gyula fotókiállítása | Szeptember 29. | 50-80 fő |
| **A kiállítást 2 hétig tekinthették meg a látógatók, nagy sikerrel** | **09.29.-10.14** | **150 fő** |
| *Pásztor kiállítás Suhajda Simon gyűjteményével* | *06.08* | *80 fő* |
| ***Érdeklődés és siker övezte a kiállítást.*** |  |  |
| *Hírős Fesztivál Tabdi értékei kiállítása Kecskeméten* |  |  |
| ***Az egy napos kiállítást az arra járok megtekintették, főleg Fodor Zoltán munkássága keltet nagy érdeklődést. Az érdeklődök inkább este jöttek a nagy meleg miatt, ezért a következő alkalmakkor, ezt figyelembe kell venni.*** | ***08.18.***  ***13.00 órától 19.00-ig*** | ***20-50 fő*** |

*Az egyetemes, a nemzeti, a nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása:*

|  |  |  |
| --- | --- | --- |
| *Program*  *megnevezése* | *Tervezett időpont* | *Résztvevők tervezett létszáma* |
| A 48-as forradalom megemlékezése az iskola és az óvódás gyermekekkel együtt | Március 14*.* | 50-70 fő |
| **A tervezetteknek megfelelően zajlott a rendezvény, mint fáklyás felvonulás.** |  | **80 fő fő** |
| *Majális a Lovas Egyesület segítségével* | *Május 1.* | *50-80 fő* |
| ***A rendezvény sikeres volt, egy új, de hagyományokat őrző rendezvény, több civil szervezet, önkéntesek és csoportok bevonásával pl, iskolai szmk.*** |  | ***110 fő*** |
| Idősek Napja | Október 26. | 150-170 fő |
| **Egyre több idős tiszteli meg rendezvényünket.** |  | **165 fő** |
| 1956-os forradalom . | Október 23.. | 30-80 fő |
| **A tervezetteknek megfelelően zajlott a rendezvény** |  | **75 fő** |
| *Márton Nap* | *November 11.* | *80 fő* |
| ***Az óvoda és iskola szervezésében ettől az évtől a faluházat is bevonták a rendezvénybe.*** |  |  |

*Az ismeretszerző, az amatőr alkotó, művelődő közösségek tevékenységének támogatása keretében:*

|  |  |  |
| --- | --- | --- |
| *Program*  *megnevezése* | *Tervezett időpont* | *Résztvevők tervezett létszáma* |
| Tabdi Amatőr Felnőtt Színjátszók bemutatója: A szekrény  Tabdin  Nevess velünk a falunapon  *Karácsonyi kórus a Vérvölygyi Adventen*  *Tabdi Amatőr Felnőtt Színjátszók bemutatója: A szekrény* | Február 2.  Június 8  *December 8-10* | 130-170 fő  250 fő  *200 fő* |
| ***A színjátszók mindig részt vesznek a helyi ünnepeken és képviselik községünket, akár kabaré jelenetekkel, akár karácsonyi dalokat énekelve az adventi ünnepeken.*** |  |  |

*A helyi társadalom kapcsolatrendszerének, közösségi életének, érdekérvényesítésének segítése keretében:*

|  |  |  |
| --- | --- | --- |
| *Program*  *Megnevezése* | *Tervezett időpont* | *Résztvevők tervezett létszáma* |
| Baba-Mama klub (igény szerinti szervezés) | Heti 2 óra | 4-6 fő |
| **Sajnos csak rövid ideig vették igénybe a szolgáltatást** |  | **0 fő** |
| Asszony klub (igény szerinti szervezés) | Heti 3 óra | 13 fő |
| **Rendszeres működési forma.** |  | **9 fő** |
| Közösségi internet használat | Naponta | 3-6 fő |
| **Egyre kevesebben veszik igénybe a szolgáltatást** | **Hetente** | **3-6 fő** |
| Fénymásolás, lapbeolvasás, laminálás (teljes lakosság részére nyújtott szolgáltatás) | Naponta | 10-15 fő |
| **A lakosság és a civil szervezetek is igénybe veszik a szolgáltatást.** | Naponta | 2-3 fő |
| Iskolai és óvodai rendezvények | Program szerint | Alkalmanként 50-80 fő |
| **Az óvodával és az iskolával is jó a kapcsolatunk.** |  |  |
| Rendezvények fotózása, digitalizálása | Alkalmanként |  |
| **Igény szerint működik** |  |  |
| Falugazdász | Heti 7 óra | Változó |
| **Jó az együttműködésünk, nem csak szolgáltató hellyel támogatjuk a falugazdász munkáját, hanem a munkáját is segítjük igény szerint.** |  |  |
| A helyi civil szervezetek, közösségek rendezvényeinek segítése, szervezése (plakátkészítés, műsorszervezés, közönség toborzása, rendezvény hirdetése stb.) | Alkalmanként | 50-150 fő |
| **Igény szerint működik a szolgáltatás** |  | **50-150 fő** |
| Kapcsolattartás a médiával, internetes hírportállal | Éves szinten |  |
| **Működik** |  |  |
| Községi Honlap készítése, helytörténet bővítése | Éves szinten |  |
| **Működik** |  |  |

*Az egyéb, művelődést, szórakozást segítő lehetőségek biztosítása:*

|  |  |  |
| --- | --- | --- |
| *Program*  *Megnevezése* | *Tervezett időpont* | *Résztvevők tervezett létszáma* |
| *Nyárbucsuztató kézművesnapok* | *Augusztus*  *29-30-31* | *40-60 fő* |
| ***Elmarad, helyette 4 héten át tartottunk könyvtár napközit 6 gyermek számára, kirándulásokkal, pogácsasütéssel, játékokkal, versenyekkel stb.*** |  |  |
| *Halloween kézművesnapok a pincében* | *Október*  *29-30-31* | *40-60 fő fő* |
| ***Kevesebben jöttek el a foglalkozásokra, pedig látványos és minőségi munkával vártuk a gyerekeket.*** |  |  |

TERVEZETT KÖZSÉGI (ÖNKORMÁNYZATI) RENDEZVÉNYEK

|  |  |  |
| --- | --- | --- |
| *Program* | *Tervezett időpont* |  |
| Falunap az iskola, óvoda, helyi közösségek részvételével | Június 2. | Részletes program  szerint |
| **Egyre több civil szervezet, önkéntes segítő vesz részt a szervezésbe, amitől a rendezvények színvonala nő** | Június 8. | **500 fő** |
| Szüreti nap az óvoda és helyi közösségek részvételével | Szeptember 29. | Részletes program szerint |
| **Újabb sikeres rendezvény, amibe a falu lakossága egyre több feladatot vállal.** |  | **600 fő** |
| Adventi esték 4 alkalommal | Nov. 30. dec. 7.  dec. 14. dec. 21. | Részletes program szerint |
| **Az esték programjai színesebbek, sokoldalúbb lehet, köszönhetően a szervező bizottság ötleteinek, munkájának. Idén többen jöttek el rendezvényeinkre, mint tavaly.** |  | **Alkalmanként 100-250 fő** |

TERVEZETT KÖNYVTÁRI PROGRAMOK

|  |  |  |
| --- | --- | --- |
| *Program* | *Tervezett időpont* | *Résztvevők tervezett létszáma* |
| *Olvasó toborzó* | *01. 29-30-31* | *60-80 fő* |
| ***A rendezvénynek köszönhetően 15 fővel nőtt a könyvtártagok száma*** |  | ***90 fő*** |
| Kézműves napok húsvétra | Április 26-27-28 | 20-60 fő |
| **Újabb sikeres rendezvény az iskolával, óvodával és Sz.M.K.-val együttműködve**. |  | **75 fő** |
| *Könyvtári Gyereknap* | *Május 28.* | *50-80 fő* |
| ***A Katona József Könyvtár biztosította a gyerekeknek az előadást.*** |  | *60 fő* |
| Országos Könyvtári napok | Október | 60-80 fő |
| **Sikeresen lezajlott** |  | **78 fő** |
| Könyvtár órák iskolás és óvódás csoportoknak | Egész évben igény szerint |  |
| **Igény szerint szervezzük, együttműködve az iskolával és óvodával.** |  |  |

|  |  |  |  |
| --- | --- | --- | --- |
| **Tabdi Faluház** | **Alkalom** | **Létszám** | **Óra** |
| **Asszony Klub** | 51 | 532 | 144 |
| **Asztali tenisz** | 99 | 656 | 188 |
| **Jóga** | 42 | 250 | 41 |
| **Színjáték** | 49 | 1048 | 58 |
| **Falugazdász** | 51 | 201 | 376 |
| **Külső Rendezvények** | **34** | **1705** | **311** |
| **Támogatott Egyesületek rendezvénye** | **28** | **1816** | **166** |
| **Nagy Rendezvények** | **6** | **1350** | **56** |
| **Nemzeti rendezvények, jeles napok** | 8 | 399 | 28 |
| **Kiállítások** | 8 | 300 | 39 |
| **Tanfolyam** | 1 | 10 | 8 |
| **Nyári Tábor** | 20 | 140 | 80 |
| **Előadások** | 21 | 2855 | 25 |

**Tabdi Faluház 2018-as év statisztikájának összegzése**

**\_\_\_/2019.(III.27.)sz. határozat**

Beszámoló a közművelődési és könyvtári

feladatok ellátásáról, a 2018. évi közművelődési

munkaterv végrehajtásáról

**HATÁROZAT-TERVEZET**

Tabdi Község Képviselő-testülete a közművelődési és könyvtári feladatok ellátásáról, valamint a 2018. évi közművelődési munkaterv végrehajtásáról szóló beszámolót elfogadja.

Tabdi, 2019. március 19.

Picard Tünde

művelődésszervező

TABDI KÖZSÉG POLGÁRMESTERE

**ELŐTERJESZTÉS**

a Képviselő-testület 2019. március 19-i ülésére

Tárgy: ***Az óvodai beiratkozás és az óvodai felvételi körzet meghatározása***

Tisztelt Képviselő-testületek!

A nemzeti köznevelésről szóló 2011. évi CXC. törvény (a továbbiakban: Nkt.) 83. § (2) b) bekezdése értelmében a fenntartódönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról.

Az Nkt. 8. § (1) bekezdése szerint az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

Az Nkt. 49. § (1)-(2) bekezdése előírja, hogy az óvodai felvétel, átvétel jelentkezés alapján történik. Az óvodába a gyermek - e törvényben foglalt kivétellel - harmadik életévének betöltése után vehető fel. A gyermeket elsősorban abba az óvodába kell felvenni, átvenni, amelynek körzetében lakik vagy ahol szülője dolgozik. A felvételről, átvételről az óvoda vezetője dönt.

Az Nkt. 49. § (3) bekezdése értelmében a települési önkormányzat közzéteszi az óvoda felvételi körzetét, valamint az óvoda nyitva tartásának rendjét. Az óvoda köteles felvenni, átvenni azt a gyermeket, aki életvitelszerűen az óvoda körzetében lakik (a továbbiakban: kötelező felvételt biztosító óvoda).

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20. § (1) előírja, hogyaz óvodai beiratkozásra a tárgyév április 20-a és május 20-a között kerülhet sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé a saját honlapján, valamint közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon.

A felvételi körzethatárok kialakításánál az egy óvodai intézményre és az alacsony gyermeklétszámra tekintettel célszerű a Tabdi Napköziotthonos Óvoda felvételi körzetét a település közigazgatási területével megegyezően megállapítani.

Az óvodavezetővel történt előzetes egyeztetés alapján az óvodai beiratkozás időpontját 2018. május 7.-én 800 - 1600 óráig javasolom meghatározni.

A fentiek alapján javasolom az alábbi határozat tervezet elfogadását.

Tabdi, 2019. március 18.

Fábián Sándor

polgármester

TABDI KÖZSÉG POLGÁRMESTERE

**ELŐTERJESZTÉS**

(a Képviselő-testület 2019. március 26-i ülésére)

Tárgy: ***Az óvodai létszám engedélyezése***

Tisztelt Képviselő-testületek!

Az óvodavezető azzal a kéréssel fordult hozzám, hogy a képviselő-testület emelje meg az óvoda engedélyezett szak alkalmazotti létszámát. Az eddigi helyettes óvónő határozott idejű kinevezése ez év március 15-én járt le. Mindkét óvónőnk újra anyai örömök elé néz és ezért a helyettesítésükről továbbra is gondoskodni kell. Így a helyettes óvónő szerződését meg kell hosszabbítani.

A fentiek alapján javasolom az alábbi határozat tervezet elfogadását.

***/2019.( ) sz. határozat***

Óvodai létszámemelés engedélyezése

**HATÁROZAT-TERVEZET**

1. Tabdi Községi Önkormányzat Képviselő-testülete engedélyezi a Tabdi Napköziotthonos Óvoda (6224 Tabdi, Kossuth Lajos u. 7.) szak alkalmazotti létszámának 1 fővel történő emelését.
2. A Képviselő-testület felkéri a polgármestert, hogy a létszámemelés rendeletbe foglalását a költségvetési rendelet következő módosításakor terjessze elő.

Határidő: június 30.

Felelős: polgármester

Tabdi, 2019. március 21.

Fábián Sándor

polgármester